ધંધૂકા- ગુજરાત વિધાનસભા 2017ની ચૂંટણીને લઈને ભારતના વડાપ્રધાન નરેન્દ્ર મોદી આજે ગુજરાત પ્રવાસે આવ્યા છે. ગુજરાતના અમદાવાદ જિલ્લાના ધંધૂકામાં વડાપ્રધાન મોદીએ આજે બુધવારની પ્રથમ રેલીને સંબોધન કર્યું હતું. વડાપ્રધાને જણાવ્યું કે પહેલા હું વર્ષમાં એકવાર ધંધૂકામાં ઓળાનો કાર્યક્રમ કરતો હતો. વડાપ્રધાને જણાવ્યું કે વાવાઝોડુ આવે છે તેવી વાતો હતી… પરંતુ આતો ગાંધીની ધરતી છે અહીંયા આવે એટલે બધો ઉકાળો શાંત થઈ જાય. આવે છે આવે છે… કશુંય આવવાનું નથી… એમ કહી ને કોંગ્રેસ પર કટાક્ષ કર્યો હતો.